**Ministru kabineta noteikumu projekta “Grozījumi Ministru kabineta 2012. gada 3. aprīļa noteikumos Nr.241 “Slimību profilakses un kontroles centra nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmo daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Padomes 2009. gada 9. jūnija ieteikums 2009/C151/01 par pacientu drošību, tostarp par veselības aprūpē iegūtu infekciju profilaksei un kontroli, rosina dalībvalstis ietvert pacientu drošību kā prioritāru jautājumu veselības politikā, piešķirt iedzīvotājiem un pacientiem pilnvaras un informēt viņus par riska, drošības pasākumiem, ko piemēro, lai mazinātu un novērstu kļūdas un kaitējumu, kā arī izveidot nenosodošas ziņošanas un mācīšanās sistēmas par nevēlamiem notikumiem (vienlaikus vajadzības gadījumā precizējot tiesiskos jautājumus saistībā ar veselības aprūpes darbinieku atbildību), kas sniegtu informāciju par kļūdu, nevēlamo notikumu un starpgadījumu izplatības pakāpi, veidiem, cēloņiem un risinājumiem, lai šādi gadījumi neatkārtotos. Šādai sistēmai jābūt vērstai uz cēloņu identificēšanu un novēršanu, kā arī tai vajadzētu būt ārstniecības personu nesodošai.Ar 2016. gada 20. decembra noteikumiem Nr.862 “Grozījumi Ministru kabineta 2009. gada 20. janvāra noteikumos Nr.60 “Noteikumi par obligātajām prasībām ārstniecības iestādēm un to struktūrvienībām””, lai nodrošinātu kvalitatīvus un pacientiem drošus ārstniecības pakalpojumus, ārstniecības iestādēm tika noteikts veikt virkni pasākumus, tai skaitā izveidot nenosodošas ziņošanas un mācīšanās sistēmas par nevēlamiem notikumiem. Lai nodrošinātu vienotu izpratni par ārstniecības kvalitāti un pacientu drošību, ir nepieciešams sniegt atbalstu (tajā skaitā, metodisko ieteikumu veidā) ārstniecības iestādēm un ārstniecības personām jautājumos par ārstniecības kvalitāti un pacientu drošības gadījumu analīzi. Ņemot vērā minēto, tiek papildināts Slimību profilakses un kontroles centra funkcijas, nosakot, ka turpmāk Slimību profilakses un kontroles centrs nodrošinās metodisku atbalstu ārstniecības iestādēm ārstniecības kvalitātes un pacientu drošības jautājumos.  |
| 3. | Projekta izstrādē iesaistītās institūcijas | Veselības ministrija, Slimību profilakses un kontroles centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības iestādes Ārstniecības personas |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

*III, IV un V sadaļa – noteikumu projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka izmaiņas skar valsts pārvaldes iestādes funkcijas, sabiedrības līdzdalība netiek plānota. |
| 2. | Sabiedrības līdzdalība projekta izstrādē |  Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz jaunu papildus funkciju Slimību profilakses un kontroles centram.Projekta izpilde tiks nodrošināta esošo cilvēkresursu ietvaros |
|  | Cita informācija | Projektā paredzētos pasākumus Slimību profilakses un kontroles centrs nodrošinās tam piešķirto valsts budžeta līdzekļu ietvaros |

Veselības ministre Anda Čakša

Vīza: Valsts sekretārs Kārlis Ketners

Jurševica 67876186

Anita.Jursevica@vm.gov.lv